title: 2008/522/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007 , σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/133

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 24ης Απριλίου 2007
   σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2005
   (2008/522/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2005 συνοδευόμενη από τις απαντήσεις του Οργανισμού (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό του Συμβουλίου (ΕΚ, Ευρατόμ) αριθ. 1605/2002 της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004 για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (4), συγκεκριμένα το άρθρο 68,
   έχοντας υπόψη τον κανονισμό της Επιτροπής (ΕΚ, Ευρατόμ) αριθ. 2343/2002 της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού του Συμβουλίου (ΕΚ, Ευρατόμ) αριθ. 1605/2002 (5) και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0099/2007),

               1.

               σημειώνει ότι οι τελικοί ετήσιοι λογαριασμοί του Ευρωπαϊκού Οργανισμού Φαρμάκων για τα οικονομικά έτη 2004 και 2005 έχουν ως εξής:
               Λογαριασμός διαχείρισης των οικονομικών ετών 2004 και 2005

                           (1000 EUR)

                           2005

                           2004

                              Έσοδα

                           Τέλη σχετιζόμενα με τις άδειες κυκλοφορίας

                           72 613

                           68 412

                           Επιχορήγηση της Επιτροπής, συμπεριλαμβανομένων των επιχορηγήσεων για τον ΕΟΧ

                           22 847

                           20 529

                           Κοινοτική επιχορήγηση για τα ορφανά φάρμακα

                           6 110

                           4 026

                           Συνεισφορές για κοινοτικά προγράμματα

                           0

                           0

                           Έσοδα σχετιζόμενα με τις διοικητικές πράξεις

                           3 423

                           1 973

                           Διάφορα έσοδα

                           1 643

                           1 473

                              Σύνολο (α)

                              106 636

                              96 413

                              Δαπάνες

                           Δαπάνες προσωπικού

                           40 057

                           34 333

                           Δαπάνες διοικητικής λειτουργίας

                           17 022

                           11 224

                           Επιχειρησιακές δαπάνες

                           41 999

                           38 573

                           Χορήγηση για αποσβέσεις

                           5 333

                           3 650

                           Λοιπά στοιχεία

                           104

                           280

                              Σύνολο (β)

                              104 515

                              88 060

                              Αποτέλεσμα εκμετάλλευσης (c = a - b)

                              2 121

                              8 353

                              Χρηματοοικονομικό αποτέλεσμα (e)

                           2 257

                           1 160

                              Αποτέλεσμα του οικονομικού έτους (f = c + e)

                              4 378

                              9 513

                              Πηγή: Τα στοιχεία δόθηκαν από τον Οργανισμό — Στον παρόντα πίνακα συγκεφαλαιώνονται τα στοιχεία που παρείχε ο Οργανισμός στους ετήσιους λογαριασμούς του.

               2.

               εγκρίνει το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2005·

               3.

               αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού Φαρμάκων, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 266, 31.10.2006, σ. 4.

      (2)  ΕΕ C 312, 19.12.2006, σ. 12.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 136, 30.4.2004, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1901/2006 (ΕΕ L 378, 27.12.2006, σ. 1)

      (5)  EE L 357, 31.12.2002, σ. 72.


title: Απόφαση (ΕΕ) 2015/1339 του Συμβουλίου, της 13ης Ιουλίου 2015, σχετικά με τη σύναψη, εξ ονόματος της Ευρωπαϊκής Ένωσης, της τροποποίησης της Ντόχα στο πρωτόκολλο του Κιότο στη σύμβαση-πλαίσιο των Ηνωμένων Εθνών για την αλλαγή του κλίματος και την από κοινού εκπλήρωση των σχετικών υποχρεώσεων

text:
               4.8.2015

               EL

               Επίσημη Εφημερίδα της Ευρωπαϊκής Ένωσης

               L 207/1

         ΑΠΌΦΑΣΗ (ΕΕ) 2015/1339 ΤΟΥ ΣΥΜΒΟΥΛΊΟΥ
   της 13ης Ιουλίου 2015
   σχετικά με τη σύναψη, εξ ονόματος της Ευρωπαϊκής Ένωσης, της τροποποίησης της Ντόχα στο πρωτόκολλο του Κιότο στη σύμβαση-πλαίσιο των Ηνωμένων Εθνών για την αλλαγή του κλίματος και την από κοινού εκπλήρωση των σχετικών υποχρεώσεων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1, σε συνδυασμό με το άρθρο 218 παράγραφος 6 στοιχείο α) δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στη διάσκεψη της Ντόχα για την κλιματική αλλαγή, που πραγματοποιήθηκε τον Δεκέμβριο του 2012, τα μέρη του πρωτοκόλλου του Κιότο της σύμβασης-πλαισίου των Ηνωμένων Εθνών για την κλιματική αλλαγή («το πρωτόκολλο του Κιότο») ενέκριναν την τροποποίηση της Ντόχα, για τη θέσπιση μιας δεύτερης περιόδου ανάληψης υποχρεώσεων βάσει του πρωτοκόλλου του Κιότο, η οποία αρχίζει την 1η Ιανουαρίου 2013 και λήγει στις 31 Δεκεμβρίου 2020 (η τροποποίηση της Ντόχα). Η τροποποίηση της Ντόχα τροποποιεί το παράρτημα Β του πρωτοκόλλου του Κιότο, θεσπίζοντας περαιτέρω νομικά δεσμευτικές υποχρεώσεις μετριασμού για τα μέρη που απαριθμούνται στο εν λόγω παράρτημα, για τη δεύτερη περίοδο ανάληψης υποχρεώσεων και τροποποιώντας και θεσπίζοντας περαιτέρω διατάξεις για την υλοποίηση των υποχρεώσεων των μερών για μετριασμό των εκπομπών κατά τη διάρκεια της δεύτερης περιόδου ανάληψης υποχρεώσεων.

               (2)

               Η Ένωση και τα κράτη μέλη της συμφώνησαν με την τροποποίηση της Ντόχα ως μέρος δέσμης μέτρων με τα οποία τα μέρη της σύμβασης-πλαισίου των Ηνωμένων Εθνών για την κλιματική αλλαγή («η σύμβαση») συμφωνούν να εγκρίνουν, μέχρι τα τέλη του 2015, πρωτόκολλο, άλλο νομικό μέσο ή συμπεφωνημένο αποτέλεσμα με νομική ισχύ δυνάμει της σύμβασης που θα ισχύει για όλα τα μέρη, το οποίο θα πρέπει να τεθεί σε ισχύ και να υλοποιηθεί από το 2020 και μετά. Οι διαπραγματεύσεις για το εν λόγω νομικά δεσμευτικό μέσο βρίσκονται σε εξέλιξη στο πλαίσιο της ad hoc ομάδας εργασίας για την πλατφόρμα ενισχυμένης δράσης του Ντέρμπαν.

               (3)

               Η τροποποίηση της Ντόχα υπόκειται σε αποδοχή της από τα μέρη του πρωτοκόλλου του Κιότο και θα τεθεί σε ισχύ για τα μέρη που την αποδέχθηκαν κατά την ενενηκοστή ημέρα από την ημερομηνία παραλαβής από τον θεματοφύλακα της σύμβασης του εγγράφου αποδοχής από τουλάχιστον τα τρία τέταρτα των μερών του πρωτοκόλλου του Κιότο. Απαιτούνται συνολικά 144 έγγραφα αποδοχής για την έναρξη ισχύος της τροποποίησης της Ντόχα.

               (4)

               Το Συμβούλιο συμφώνησε, στα συμπεράσματα της 9ης Μαρτίου 2012, να προτείνει μια κοινή ποσοτικοποιημένη δέσμευση μείωσης των εκπομπών κατά 20 % για τη δεύτερη περίοδο ανάληψης υποχρεώσεων βάσει του πρωτοκόλλου του Κιότο για την Ένωση και τα κράτη μέλη της. Η δέσμευση αυτή καθορίστηκε με βάση τις συνολικές εκπομπές αερίων θερμοκηπίου που επιτρέπονται κατά την περίοδο 2013-2020 στο πλαίσιο της δέσμης μέτρων για το κλίμα και την ενέργεια. (2)

               (5)

               Περαιτέρω, το Συμβούλιο συμφώνησε, με βάση την προσέγγιση αυτή, ότι οι υποχρεώσεις για μείωση των εκπομπών των επιμέρους κρατών μελών δεν υπερβαίνουν τις υποχρεώσεις που συμφωνήθηκαν στη νομοθεσία της Ένωσης και ότι η υποχρέωση βασίζεται στο άθροισμα των εκπομπών του έτους βάσης των κρατών μελών σύμφωνα με το πρωτόκολλο του Κιότο. Ως εκ τούτου, η Ένωση και τα κράτη μέλη της συμφώνησαν στη διάσκεψη της Ντόχα για την κλιματική αλλαγή ως προς μια ποσοτικοποιημένη δέσμευση μείωσης των εκπομπών που περιορίζει τις μέσες ετήσιες εκπομπές τους αερίων θερμοκηπίου κατά τη διάρκεια της δεύτερης περιόδου ανάληψης υποχρεώσεων στο 80 % του συνόλου των εκπομπών τους του έτους βάσης. Η τροποποίηση της Ντόχα απηχεί τη συμφωνία αυτή.

               (6)

               Σύμφωνα με τα συμπεράσματα του Συμβουλίου της 9ης Μαρτίου 2012, η Ένωση και τα κράτη μέλη της δήλωσαν ότι είναι έτοιμα να προχωρήσουν σε μείωση κατά 30 % έως το 2020 σε σύγκριση με τα επίπεδα του 1990, στο πλαίσιο μιας παγκόσμιας και συνολικής συμφωνίας για τη μετά το 2012 περίοδο, υπό τον όρο ότι και άλλες ανεπτυγμένες χώρες θα δεσμευτούν για ανάλογες μειώσεις των εκπομπών και ότι οι αναπτυσσόμενες χώρες θα συμβάλουν καταλλήλως ανάλογα με τις ευθύνες τους και τις αντίστοιχες δυνατότητές τους. Η τροποποίηση της Ντόχα απηχεί την τροποποίηση αυτή.

               (7)

               Οι στόχοι για την Ένωση και τα κράτη μέλη της καταγράφονται στην τροποποίηση της Ντόχα σε υποσημείωση στην οποία βεβαιώνεται ότι οι εν λόγω στόχοι βασίζονται στην παραδοχή ότι θα τηρηθούν από κοινού από την Ευρωπαϊκή Ένωση και τα κράτη μέλη της, σύμφωνα με το άρθρο 4 του πρωτοκόλλου του Κιότο. Η Ένωση, τα κράτη μέλη της, η Κροατία και η Ισλανδία, εξέδωσαν επίσης μια κοινή δήλωση κατά την έγκριση της τροποποίησης της Ντόχα, εκφράζοντας την πρόθεσή τους να ανταποκριθούν από κοινού στις υποχρεώσεις τους στο πλαίσιο της δεύτερης περιόδου ανάληψης υποχρεώσεων. Η έκθεση της διάσκεψης απηχεί τη δήλωση αυτή, η οποία επιβεβαιώθηκε εκ νέου στα συμπεράσματα του Συμβουλίου της 17ης Δεκεμβρίου 2012.

               (8)

               Αποφασίζοντας να ανταποκριθούν από κοινού στις υποχρεώσεις τους, σύμφωνα με το άρθρο 4 του πρωτοκόλλου του Κιότο, η Ένωση και τα κράτη μέλη της αναλαμβάνουν από κοινού ευθύνη, σύμφωνα με την παράγραφο 6 του εν λόγω άρθρου και σύμφωνα με το άρθρο 24 παράγραφος 2 του πρωτοκόλλου του Κιότο, για την εκπλήρωση των ποσοτικοποιημένων υποχρεώσεων μείωσης των εκπομπών σύμφωνα με το άρθρο 3 παράγραφος 1α του πρωτοκόλλου του Κιότο. Κατά συνέπεια και σύμφωνα με το άρθρο 4 παράγραφος 3 της Συνθήκης για την Ευρωπαϊκή Ένωση, τα κράτη μέλη, μεμονωμένα και συλλογικά, έχουν την υποχρέωση να λάβουν όλα τα κατάλληλα μέτρα, γενικά ή ειδικά, για να εξασφαλίσουν την εκπλήρωση των υποχρεώσεων που απορρέουν από πράξεις των θεσμικών οργάνων της Ένωσης, να διευκολύνουν την υλοποίηση της δέσμευσης αυτής και να απόσχουν από κάθε μέτρο που μπορεί να θέσει σε κίνδυνο την επίτευξη των στόχων της.

               (9)

               Στην ίδια δήλωση, η Ένωση, τα κράτη μέλη της, η Κροατία και η Ισλανδία αναφέρουν επίσης, σύμφωνα με το άρθρο 4 παράγραφος 1 του πρωτοκόλλου του Κιότο, το οποίο επιτρέπει στα μέρη να ανταποκριθούν στις υποχρεώσεις τους δυνάμει του άρθρου 3 του πρωτοκόλλου του Κιότο, ότι το άρθρο 3 παράγραφος 7β του πρωτοκόλλου του Κιότο θα εφαρμοστεί στην κοινή καταλογισθείσα ποσότητα σύμφωνα με τις διατάξεις της συμφωνίας για την από κοινού εκπλήρωση από την Ένωση, τα κράτη μέλη της, την Κροατία και την Ισλανδία, και δεν θα εφαρμόζεται σε μεμονωμένη βάση σε οποιοδήποτε κράτος μέλος, την Κροατία και την Ισλανδία χωριστά. Το Συμβούλιο, κατά τη συνεδρίασή του στις 15 Δεκεμβρίου 2009, εξέφρασε την ικανοποίησή του για την αίτηση από την Ισλανδία να εκπληρώσει τις υποχρεώσεις της στο πλαίσιο της δεύτερης περιόδου δέσμευσης από κοινού με την Ένωση και τα κράτη μέλη της και κάλεσε την Επιτροπή να υποβάλει σύσταση για την έναρξη των απαιτούμενων διαπραγματεύσεων για τη σύναψη συμφωνίας με την Ισλανδία που θα συνάδει με τις αρχές και τα κριτήρια που προβλέπονται στη δέσμη μέτρων της Ένωσης για το κλίμα και την ενέργεια. Η συμφωνία μεταξύ της Ευρωπαϊκής Ένωσης και των κρατών μελών της, αφενός, και της Ισλανδίας, αφετέρου, σχετικά με τη συμμετοχή της Ισλανδίας στην από κοινού ανταπόκριση στις υποχρεώσεις που έχουν αναλάβει η Ευρωπαϊκή Ένωση, τα κράτη μέλη της και η Ισλανδία στη δεύτερη περίοδο δέσμευσης του πρωτοκόλλου του Κιότο στη σύμβαση-πλαίσιο των Ηνωμένων Εθνών για τις κλιματικές μεταβολές (3) («η συμφωνία με την Ισλανδία») διέπει τους όρους της εν λόγω συμμετοχής.

               (10)

               Το άρθρο 4 του πρωτοκόλλου του Κιότο απαιτεί από τα συμβαλλόμενα μέρη που συμφωνούν να εκπληρώσουν από κοινού τις υποχρεώσεις τους δυνάμει του άρθρου 3 του πρωτοκόλλου του Κιότο να ορίσουν στην οικεία συμφωνία από κοινού εκπλήρωσης το επίπεδο εκπομπών που αντιστοιχεί σε καθένα από τα συμβαλλόμενα μέρη. Το πρωτόκολλο του Κιότο απαιτεί από τα συμβαλλόμενα μέρη σε συμφωνία από κοινού εκπλήρωσης των υποχρεώσεων να κοινοποιήσουν στη Γραμματεία της σύμβασης τους όρους της εν λόγω συμφωνίας κατά την ημερομηνία κατάθεσης των εγγράφων επικύρωσης ή έγκρισης.

               (11)

               Βάσει της συμφωνίας και του πρωτοκόλλου του Κιότο, τα κράτη μέλη είναι καταρχήν υπεύθυνα για τις εκπομπές τους. Προκειμένου να διευκολυνθεί η μέτρηση και ο σεβασμός των κανόνων σύμφωνα με τη δεύτερη περίοδο ανάληψης υποχρεώσεων, τα κράτη μέλη αποφασίζουν να εμπιστευθούν στην Ένωση τη διαχείριση ενός μέρους της καταλογισθείσας σε αυτά ποσότητας δημιουργώντας μία ποσότητα που καταλογίζεται στην Ένωση.

               (12)

               Σύμφωνα με την ισχύουσα νομοθεσία της Ένωσης, το αντίστοιχο επίπεδο εκπομπών που αναλογούν στην Ένωση καλύπτει τις εκπομπές αερίων θερμοκηπίου δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (4),στο βαθμό που οι εν λόγω εκπομπές αερίων θερμοκηπίου καλύπτονται από το παράρτημα Α του πρωτοκόλλου του Κιότο.

               (13)

               Τα αντίστοιχα επίπεδα εκπομπών των κρατών μελών και της Ισλανδίας καλύπτουν τις εκπομπές αερίων θερμοκηπίου από πηγές και τις απορροφήσεις από καταβόθρες, στο έδαφός τους, όταν οι εν λόγω πηγές και καταβόθρες δεν καλύπτονται από την οδηγία 2003/87/ΕΚ, αλλά καλύπτονται από το πρωτόκολλο του Κιότο. Αυτό περιλαμβάνει όλες τις εκπομπές από πηγές και τις απορροφήσεις από καταβόθρες από ανθρωπογενείς δραστηριότητες χρήσεις γης, αλλαγής της χρήσης γης και δασοκομίας (LULUCF) οι οποίες καλύπτονται από το άρθρο 3 παράγραφος 3 και το άρθρο 4 του πρωτοκόλλου του Κιότο, που προσμετρώνται στα αντίστοιχα κράτη μέλη και την Ισλανδία, καθώς και όλες τις εκπομπές τριφθοριούχου αζώτου (NF3).

               (14)

               Τυχόν καθαρές εκπομπές LULUCF και NF3 σε μεμονωμένα κράτη μέλη μπορούν να αντισταθμιστούν μέσω υψηλότερων των αναμενόμενων επιδόσεων των συγκεκριμένων κρατών μελών σε άλλους τομείς οι οποίοι δεν καλύπτονται από το σύστημα εμπορίας εκπομπών της Ένωσης ή μέσω της χρήσης των ευέλικτων μηχανισμών του πρωτοκόλλου του Κιότο. Τα κράτη μέλη μπορούν επίσης να χρησιμοποιήσουν τα δικαιώματα πλεονάσματος εκπομπών που μεταφέρθηκαν από την πρώτη περίοδο ανάληψης υποχρεώσεων και τα οποία κατέχουν από το αποθεματικό πλεόνασμα της προηγούμενης περιόδου (PPSR) προκειμένου να καλύψουν τις εκπομπές από τις LULUCF και NF3, στο βαθμό που οι εκπομπές αυτές υπερβαίνουν την αντίστοιχη καταλογισθείσα ποσότητα. Σε περίπτωση που διαπιστωθεί ότι μεμονωμένα κράτη μέλη εξακολουθούν να αντιμετωπίζουν σημαντικές μη αναμενόμενες εκπομπές LULUCF και NF3, ακόμη και όταν εφαρμόζονται σθεναρές πολιτικές για τον περιορισμό αυτών, η Επιτροπή θα πρέπει να εξετάσει το ενδεχόμενο επιπλέον εναλλακτικών λύσεων προς στήριξη των συγκεκριμένων κρατών μελών.

               (15)

               Σύμφωνα με τα συμπεράσματα του Συμβουλίου της 9ης Μαρτίου 2012 και την προσφορά της Ένωσης και των κρατών μελών της να αναλάβουν στόχο 80 % στο πλαίσιο της δεύτερης περιόδου ανάληψης υποχρεώσεων, τα επίπεδα εκπομπών των κρατών μελών ισοδυναμούν με το άθροισμα των ετήσιων δικαιωμάτων εκπομπών για την περίοδο 2013-2020 που καθορίζονται σύμφωνα με την απόφαση αριθ. 406/2009/ΕΚ του Ευρωπαϊκού Κοινοβουλίου και του Συμβουλίου (5). Αυτή η ποσότητα, βάσει των τιμών δυναμικού πλανητικής υπερθέρμανσης της τέταρτης έκθεσης αξιολόγησης της διακυβερνητικής ομάδας για την κλιματική αλλαγή, προσδιορίστηκε σύμφωνα με το παράρτημα II της απόφασης 2013/162/ΕΕ της Επιτροπής (6) και διορθώθηκε με την εκτελεστική απόφαση της Επιτροπής 2013/634/ΕΕ (7). Για την Ισλανδία, το επίπεδο εκπομπής καθορίστηκε στη συμφωνία με την Ισλανδία.

               (16)

               Σύμφωνα με την αιτιολογική σκέψη 11, θα πρέπει οι διαθέσιμες στο μητρώο της Ένωσης καταλογισμένες ποσοτικές μονάδες στο τέλος της δεύτερης περιόδου δέσμευσης να επανεντάσσονται στα μητρώα των κρατών μελών αφότου η Ένωσε εκπλήρωσε την υποχρέωση που της αναλογεί σύμφωνα με το άρθρο 11 παράγραφος 3 του κανονισμού (ΕΕ) αριθ. 525/2013 του Ευρωπαϊκού Κοινοβουλίου και του Συμβουλίου (8) και με την επιφύλαξη του άρθρου 10 παράγραφος 7 του εν λόγω κανονισμού. H κατανομή των επανεντασσόμενων καταλογισθέντων ποσοτικών μονάδων ανταποκρίνεται στην ειδική περίσταση της κύρωσης της τροποποίησης της Ντόχα και δεν εφαρμόζεται στην κατανομή των προσπαθειών μεταξύ των κρατών μελών σε άλλα πλαίσια σε διεθνές ή ενωσιακό επίπεδο, ούτε προδικάζει μία τέτοια κατανομή.

               (17)

               Σύμφωνα με τον κανονισμό (ΕΕ) αριθ. 525/2013, τα κράτη μέλη υποχρεούνται να αναφέρουν την πραγματική ή εκτιμώμενη κατανομή των ελεγμένων εκπομπών για τις οποίες υποβλήθηκαν δεδομένα από εγκαταστάσεις και φορείς εκμετάλλευσης βάσει της οδηγίας 2003/87/ΕΚ μεταξύ των κατηγοριών πηγών της εθνικής απογραφής αερίων θερμοκηπίου, όπου αυτό είναι δυνατόν, και την αναλογία των ελεγμένων αυτών εκπομπών προς τις συνολικές δηλωθείσες εκπομπές αερίων θερμοκηπίου στις κατηγορίες πηγών. Αυτό δίνει τη δυνατότητα στα κράτη μέλη να αναφέρουν χωριστά τις εκπομπές που καλύπτονται από τα δικά τους επίπεδα εκπομπών. Το τμήμα της έκθεσης της Ένωσης για την καταλογισμένη στην Ένωση ποσότητα θα πρέπει να προσδιορίζει την ποσότητα των εκπομπών που καλύπτονται στο πλαίσιο της καταλογισμένης στην Ένωση ποσότητας που σημειώθηκε σε κάθε κράτος μέλος.

               (18)

               Η διάσκεψη των μερών που επέχει θέση συνόδου των μερών στο πρωτόκολλο του Κιότο έχει αποφασίσει ότι κάθε μέρος με υποχρέωση που περιλαμβάνεται στον κατάλογο για τη δεύτερη περίοδο ανάληψης υποχρεώσεων θα πρέπει, έως τις 15 Απριλίου 2015, να υποβάλει έκθεση στη Γραμματεία της σύμβασης για να διευκολυνθεί ο υπολογισμός της καταλογιζόμενης ποσότητας. Η Επιτροπή θα πρέπει να εκπονήσει την έκθεση για να διευκολύνει τον υπολογισμό της καταλογισθείσας ποσότητας της Ένωσης και την έκθεση για να διευκολύνει τον υπολογισμό της κοινής καταλογισθείσας ποσότητας της Ένωσης, των κρατών μελών της και της Ισλανδίας. Η Επιτροπή, τα κράτη μέλη και η Ισλανδία θα πρέπει να υποβάλουν τις εκθέσεις τους μέχρι τις 15 Απριλίου 2015, στις οποίες θα καθορίζουν τις καταλογισμένες ποσότητές τους ως ισοδύναμες προς τα επίπεδα εκπομπών τους όπως καθορίζονται στο παράρτημα I της παρούσας απόφασης.

               (19)

               Για να υπογραμμιστεί η δέσμευση της Ένωσης και των κρατών μελών της για την έγκαιρη έναρξη ισχύος της τροποποίησης της Ντόχα, η Ένωση, τα κράτη μέλη της και η Ισλανδία θα πρέπει να προσπαθήσουν να την επικυρώσουν το αργότερο κατά το τρίτο τρίμηνο του 2015.

               (20)

               Η τροποποίηση της Ντόχα θα πρέπει να εγκριθεί εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η τροποποίηση της Ντόχα στο πρωτόκολλο του Κιότο της σύμβασης-πλαισίου των Ηνωμένων Εθνών για την κλιματική αλλαγή, η οποία εγκρίθηκε στις 8 Δεκεμβρίου 2012 στην Ντόχα.
   Το κείμενο της τροποποίησης της Ντόχα επισυνάπτεται στην παρούσα απόφαση.
   Άρθρο 2
   Η Ένωση και τα κράτη μέλη της θα εκπληρώσουν τις υποχρεώσεις τους δυνάμει του άρθρου 3 του πρωτοκόλλου του Κιότο και της τροποποίησης της Ντόχα, σύμφωνα με την κοινοποίηση των όρων της συμφωνίας για από κοινού εκπλήρωση των υποχρεώσεων της Ευρωπαϊκής Ένωσης, των κρατών μελών της και της Ισλανδίας, δυνάμει του άρθρου 3 του πρωτοκόλλου του Κιότο σύμφωνα με το άρθρο 4 του πρωτοκόλλου του Κιότο («η κοινοποίηση»), όπως προβλέπεται στο παράρτημα I της παρούσας απόφασης.
   Άρθρο 3
   1.   Οι καταλογιζόμενες ποσότητες των κρατών μελών και της Ισλανδίας είναι ισοδύναμες με τα επίπεδα εκπομπών που ορίζονται στην κοινοποίηση. Έως τις 15 Απριλίου 2015 κάθε κράτος μέλος υποβάλλει στη Γραμματεία της σύμβασης εκθέσεις προκειμένου να διευκολυνθεί ο υπολογισμός των καταλογιζόμενων σε αυτό ποσοτήτων, σύμφωνα με τις απαιτήσεις του πρωτοκόλλου του Κιότο, της τροποποίησης της Ντόχα και αποφάσεων που λαμβάνονται δυνάμει αυτών.
   2.   Η Επιτροπή συντάσσει έκθεση για να διευκολύνει τον υπολογισμό της καταλογιζόμενης ποσότητας της Ένωσης και την έκθεση για να διευκολύνει τον υπολογισμό της κοινής καταλογιζόμενης ποσότητας της Ένωσης, των κρατών μελών της και της Ισλανδίας («η κοινή καταλογισθείσα ποσότητα»), σύμφωνα με τις απαιτήσεις του πρωτοκόλλου του Κιότο, της τροποποίησης της Ντόχα και αποφάσεων που λαμβάνονται δυνάμει αυτών. Η Επιτροπή θα υποβάλει την έκθεση αυτή στη Γραμματεία της σύμβασης έως τις 15 Απριλίου 2015.
   Άρθρο 4
   1.   Όλες οι καταλογιζόμενες ποσοτικές μονάδες που κατανέμονται βάσει της δεύτερης περιόδου δέσμευσης και είναι διαθέσιμες στο μητρώο της Ένωσης αφότου η Ένωση εκπληρώσει την υποχρέωσή της που απορρέει από το άρθρο 11 παράγραφος 3 του κανονισμού (ΕΕ) αριθ. 525/2013 και μετά από την ενδεχόμενη μεταφορά των καταλογιζόμενων ποσοτικών μονάδων δυνάμει εκτελεστικών πράξεων που εκδίδονται βάσει του άρθρου 10 παράγραφος 7 του κανονισμού (ΕΕ) αριθ. 525/2013 (στο εξής «πλεόνασμα της Ένωσης») αποδίδονται στα κράτη μέλη μετά το πέρας της δεύτερης περιόδου δέσμευσης.
   2.   Το πλεόνασμα της Ένωσης κατανέμεται μεταξύ των κρατών μελών ως εξής:

               α)

               ένα έκτο του πλεονάσματος της Ένωσης αποδίδεται στα κράτη μέλη που μείωσαν τον μέσο όρο ετήσιων εκπομπών σε περισσότερο από 20 % σε σχέση με το έτος ή την περίοδο αναφοράς βάσει του πρωτοκόλλου του Κιότο πριν το τέλος της δεύτερης περιόδου δέσμευσης, κατ' αναλογία της υπέρβασης των στόχων τους η οποία εκφράζεται σε τόνους·

               β)

               ένα τρίτο του πλεονάσματος της Ένωσης αποδίδεται στα κράτη μέλη που λαμβάνουν μεταφορά δυνάμει του σημείου α) και των οποίων το ΑΕΠ ανά κάτοικο (αριθμός ΑΕΠ για το 2013 εκφραζόμενος σε ευρώ στην τιμή της αγοράς) είναι κατώτερο από το 60 % του μέσου όρου της Ένωσης, κατ' αναλογία της υπέρβασης των στόχων τους η οποία εκφράζεται σε τόνους·

               γ)

               ένα τρίτο του πλεονάσματος της Ένωσης αποδίδεται σε όλα τα κράτη μέλη κατ' αναλογία του συνόλου του ύψους των εκπομπών τους σύμφωνα με τον πίνακα 1 του παραρτήματος I της παρούσας απόφασης·

               δ)

               ένα έκτο του πλεονάσματος της Ένωσης αποδίδεται στα κράτη μέλη των οποίων το ΑΕΠ ανά κάτοικο (αριθμός ΑΕΠ για το 2013 εκφραζόμενος σε ευρώ στην τιμή της αγοράς) είναι κατώτερο από το 90 % του μέσου όρου της Ένωσης, κατ' αναλογία του συνόλου του ύψους των εκπομπών τους σύμφωνα με τον πίνακα 1 του παραρτήματος I της παρούσας απόφασης.

         Άρθρο 5
   1.   Ο πρόεδρος του Συμβουλίου ορίζει το (τα) πρόσωπο(-α) που είναι εξουσιοδοτημένο(-α) να καταθέσει(-ουν), εξ ονόματος της Ένωσης, την πράξη αποδοχής στον γενικό γραμματέα των Ηνωμένων Εθνών σύμφωνα με το άρθρο 20 παράγραφος 4 και το άρθρο 21 παράγραφος 7 του πρωτοκόλλου του Κιότο, μαζί με τη δήλωση αρμοδιότητας που παρατίθεται στο παράρτημα II της παρούσας απόφασης, σύμφωνα με το άρθρο 24 παράγραφος 3 του πρωτοκόλλου του Κιότο.
   2.   Ο πρόεδρος του Συμβουλίου ορίζει το (τα) πρόσωπο(-α) που είναι εξουσιοδοτημένο(-α) να κοινοποιήσει(-ουν), εξ ονόματος της Ένωσης, την κοινοποίηση στη Γραμματεία της σύμβασης σύμφωνα με το άρθρο 4 παράγραφος 2 του πρωτοκόλλου του Κιότο.
   Άρθρο 6
   1.   Τα κράτη μέλη μεριμνούν για τη λήψη των αναγκαίων μέτρων με σκοπό να καταθέσουν τα έγγραφά τους αποδοχής ταυτόχρονα με τα έγγραφα αποδοχής της Ένωσης, και, στο μέτρο του δυνατού, το αργότερο εντός του τρίτου τριμήνου του 2015. Κατά την κατάθεση των εγγράφων αποδοχής, τα κράτη μέλη υποβάλλουν, για δικό τους λογαριασμό, την κοινοποίηση στη Γραμματεία της σύμβασης σύμφωνα με το άρθρο 4 παράγραφος 2 του πρωτοκόλλου του Κιότο.
   2.   Τα κράτη μέλη ενημερώνουν την Επιτροπή πριν από την τρίτη συνεδρίαση της ειδικής ομάδας εργασίας της πλατφόρμας ενισχυμένης δράσης του Ντέρμπαν που θα πραγματοποιηθεί από 8 έως 13 Φεβρουαρίου 2015 ως προς τις αποφάσεις τους να δεχθούν την τροποποίηση ή, ανάλογα με τις περιστάσεις, ως προς την πιθανή ημερομηνία ολοκλήρωσης των αναγκαίων διαδικασιών για την αποδοχή αυτή. Η Επιτροπή, σε συνεργασία με τα κράτη μέλη, θα ορίσει μια ημερομηνία για την ταυτόχρονη κατάθεση των πράξεων έγκρισης ή αποδοχής.
   Άρθρο 7
   Η παρούσα απόφαση απευθύνεται στα κράτη μέλη.
   Άρθρο 8
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 13 Ιουλίου 2015.

            Για το Συμβούλιο

            Ο Πρόεδρος

         F. ETGEN

      (1)  Έγκριση της 10ης Ιουνίου 2015 (δεν έχει ακόμη δημοσιευθεί στην ΕΕ).

      (2)  Οδηγία 2009/29/ΕΚ του Ευρωπαϊκού Κοινοβουλίου, της 23ης Απριλίου 2009, και του Συμβουλίου για τροποποίηση της οδηγίας 2003/87/ΕΚ με στόχο τη βελτίωση και την επέκταση του συστήματος εμπορίας δικαιωμάτων εκπομπής αερίων θερμοκηπίου της Ένωσης (ΕΕ L 140 της 5.6.2009, σ. 63) και την απόφαση αριθ. 406/2009/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, περί των προσπαθειών των κρατών μελών να μειώσουν τις οικείες εκπομπές αερίων θερμοκηπίου, ώστε να τηρηθούν οι δεσμεύσεις της Κοινότητας για μείωση των εκπομπών αυτών μέχρι το 2020 (ΕΕ L 140 της 5.6.2009, σ. 136).

      (3)  Βλέπε σελίδα 17 της Επίσημης Εφημερίδας.

      (4)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275 της 25.10.2003, σ. 32).

      (5)  Απόφαση αριθ. 406/2009/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, περί των προσπαθειών των κρατών μελών να μειώσουν τις οικείες εκπομπές αερίων θερμοκηπίου, ώστε να τηρηθούν οι δεσμεύσεις της Κοινότητας για μείωση των εκπομπών αυτών μέχρι το 2020 (ΕΕ L 140 της 5.6.2009, σ. 136).

      (6)  Απόφαση 2013/162/ΕΕ της Επιτροπής, της 26ης Μαρτίου 2013, για τον προσδιορισμό των ετήσιων δικαιωμάτων εκπομπής των κρατών μελών για την περίοδο 2013-2020 σύμφωνα με την απόφαση αριθ. 406/2009/ΕΚ του Ευρωπαϊκού Κοινοβουλίου και του Συμβουλίου (ΕΕ L 90 της 28.3.2013, σ. 106).

      (7)  Εκτελεστική απόφαση 2013/634/ΕΕ της Επιτροπής, της 31ης Οκτωβρίου 2013, σχετικά με τις αναπροσαρμογές των ετήσιων δικαιωμάτων εκπομπών των κρατών μελών για την περίοδο 2013-2020 σύμφωνα με την απόφαση αριθ. 406/2009/ΕΚ του Ευρωπαϊκού Κοινοβουλίου και του Συμβουλίου (ΕΕ L 292 της 1.11.2013, σ. 19).

      (8)  Κανονισμός (ΕΕ) αριθ. 525/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με μηχανισμό παρακολούθησης και υποβολής εκθέσεων σχετικά με τις εκπομπές αερίων του θερμοκηπίου και άλλων πληροφοριών σε εθνικό και ενωσιακό επίπεδο που αφορούν την αλλαγή του κλίματος και την κατάργηση της απόφασης αριθ. 280/2004/ΕΚ (ΕΕ L 165 της 18.6.2013, σ. 13).


title: Απόφαση (ΕΕ, Ευρατόμ) 2015/1620 του Ευρωπαϊκού Κοινοβουλίου, της 29ης Απριλίου 2015, σχετικά με τη χορήγηση απαλλαγής όσον αφορά την εκτέλεση του προϋπολογισμού του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/103

      ΑΠΟΦΑΣΗ (ΕΕ, ΕΥΡΑΤΟΜ) 2015/1620 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με τη χορήγηση απαλλαγής όσον αφορά την εκτέλεση του προϋπολογισμού του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2013 (1),

                  —

                  έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2013 [COM(2014) 510 — C8-0140/2014] (2),

                  —

                  έχοντας υπόψη τους οριστικούς ετήσιους λογαριασμούς του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2013,

                  —

                  έχοντας υπόψη την έκθεση της Επιτροπής σχετικά με τη συνέχεια που δόθηκε στην απαλλαγή για το οικονομικό έτος 2012 [COM(2014) 607] και τα υπηρεσιακά έγγραφα εργασίας της Επιτροπής που τη συνοδεύουν [SWD(2014) 285, SWD(2014) 286],

                  —

                  έχοντας υπόψη την ετήσια έκθεση της αρμόδιας για την απαλλαγή αρχής σχετικά με τους εσωτερικούς ελέγχους που διενεργήθηκαν το 2013 [COM(2014) 615] και το υπηρεσιακό έγγραφο εργασίας της Επιτροπής που τη συνοδεύει [SWD(2014) 293,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2013, συνοδευόμενη από τις απαντήσεις του Οργανισμού (3)

                  —

                  έχοντας υπόψη τη δήλωση αξιοπιστίας (4) που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με την απαλλαγή της Επιτροπής όσον αφορά την εκτέλεση του προϋπολογισμού για το οικονομικό έτος 2013 (05305/2015 — C8-0048/2015),

                  —

                  έχοντας υπόψη τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 106α της Συνθήκης για την ίδρυση της Ευρωπαϊκής Κοινότητας Ατομικής Ενεργείας,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και συγκεκριμένα τα άρθρα 62, 164, 165 και 166,

                  —

                  έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 14 παράγραφος 3,

                  —

                  έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ' εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (8), και ιδίως το άρθρο 66 πρώτο και δεύτερο εδάφιο,

                  —

                  έχοντας υπόψη την απόφαση 2008/37/ΕΚ της Επιτροπής, της 14ης Δεκεμβρίου 2007, σχετικά με την ίδρυση του «Εκτελεστικού Οργανισμού του Ευρωπαϊκού Συμβουλίου Έρευνας» για τη διαχείριση του ειδικού κοινοτικού προγράμματος «Ιδέες» στον τομέα της έρευνας αιχμής κατ' εφαρμογή του κανονισμού (ΕΚ) αριθ. 58/2003 του Συμβουλίου (9),

                  —

                  έχοντας υπόψη την εκτελεστική απόφαση αριθ. 2013/779/ΕΕ της Επιτροπής, της 17ης Δεκεμβρίου 2013, για την ίδρυση του εκτελεστικού οργανισμού του Ευρωπαϊκού Συμβουλίου Έρευνας και την κατάργηση της απόφασης 2008/37/ΕΚ (10),

                  —

                  έχοντας υπόψη το άρθρο 93 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερομένων επιτροπών (A8-0101/2015),

                  A.

                  λαμβάνοντας υπόψη ότι, δυνάμει του άρθρου 17 παράγραφος 1 της Συνθήκης για την Ευρωπαϊκή Ένωση, η Επιτροπή εκτελεί τον προϋπολογισμό και διαχειρίζεται τα προγράμματα και το πράττει, δυνάμει του άρθρου 317 της Συνθήκης για τη λειτουργία της Ευρωπαϊκής Ένωσης, σε συνεργασία με τα κράτη μέλη, με δική της ευθύνη, σύμφωνα με την αρχή της χρηστής δημοσιονομικής διαχείρισης·

         1.

            χορηγεί απαλλαγή στον διευθυντή του Εκτελεστικού Οργανισμού του Ευρωπαϊκού Συμβουλίου Έρευνας όσον αφορά την εκτέλεση του προϋπολογισμού του εν λόγω εκτελεστικού οργανισμού για το οικονομικό έτος 2013·

         2.

            εκθέτει τις παρατηρήσεις του στο ψήφισμα που αποτελεί αναπόσπαστο μέρος των αποφάσεων σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2013, τμήμα III — Επιτροπή και εκτελεστικοί οργανισμοί·

         3.

            αναθέτει στον Πρόεδρό του να διαβιβάσει την παρούσα απόφαση, την απόφαση περί απαλλαγής σχετικά με την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2013, τμήμα III — Επιτροπή και το ψήφισμα που αποτελεί αναπόσπαστο μέρος αυτής στον διευθυντή του Εκτελεστικού Οργανισμού του Ευρωπαϊκού Συμβουλίου Έρευνας, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης και στο Ελεγκτικό Συνέδριο, καθώς και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ L 66 της 8.3.2013.

         (2)  ΕΕ C 403 της 13.11.2014, σ. 1.

         (3)  ΕΕ C 442 της 10.12.2014, σ. 240.

         (4)  ΕΕ C 403 της 13.11.2014, σ. 128.

         (5)  ΕΕ L 248 της 16.9.2002, σ. 1.

         (6)  ΕΕ L 298 της 26.10.2012, σ. 1.

         (7)  ΕΕ L 11 της 16.1.2003, σ. 1.

         (8)  ΕΕ L 297 της 22.9.2004, σ. 6.

         (9)  ΕΕ L 9 της 12.1.2008, σ. 15.

         (10)  ΕΕ L 346 της 20.12.2013, σ. 58.


title: Απόφαση (ΕΕ) 2015/1638 του Ευρωπαϊκού Κοινοβουλίου, της 29ης Απριλίου 2015, σχετικά με το κλείσιμο των λογαριασμών του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/174

      ΑΠΟΦΑΣΗ (ΕΕ) 2015/1638 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με το κλείσιμο των λογαριασμών του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2013, που συνοδεύεται από τις απαντήσεις του Κέντρου (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στο Κέντρο όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και συγκεκριμένα το άρθρο 208,

                  —

                  έχοντας υπόψη τον κανονισμό (ΕΚ) αριθ. 2965/94 του Συμβουλίου, της 28ης Νοεμβρίου 1994 για τη δημιουργία Μεταφραστικού Κέντρου των οργάνων της Ευρωπαϊκής Ένωσης (5), και ιδίως το άρθρο 14,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A8-0084/2015),

         1.

            διαπιστώνει ότι οι οριστικοί ετήσιοι λογαριασμοί του Μεταφραστικού Κέντρου των Οργανισμών της Ευρωπαϊκής Ένωσης αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

         2.

            εγκρίνει το κλείσιμο των λογαριασμών του Μεταφραστικού Κέντρου των Οργανισμών της Ευρωπαϊκής Ένωσης για το οικονομικό έτος 2013·

         3.

            αναθέτει στον Πρόεδρό του να διαβιβάσει την παρούσα απόφαση στον διευθυντή του Μεταφραστικού Κέντρου των Οργανισμών της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 35.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 314 της 7.12.1994, σ. 1.

         (6)  ΕΕ L 357 της 31.12.2002, σ. 72.

         (7)  ΕΕ L 328 της 7.12.2013, σ. 42.


title: Απόφαση του Συμβουλίου, της 7ης Νοεμβρίου 2014 , για τον διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων για την Κύπρο, την Ουγγαρία και την Πορτογαλία

text:
               13.11.2014

               EL

               Επίσημη Εφημερίδα της Ευρωπαϊκής Ένωσης

               C 400/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Νοεμβρίου 2014
   για τον διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων για την Κύπρο, την Ουγγαρία και την Πορτογαλία
   2014/C 400/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, περί της ελεύθερης κυκλοφορίας των εργαζομένων στο εσωτερικό της Ένωσης (1), και ειδικότερα τα άρθρα 23 και 24,
   Έχοντας υπόψη τις καταστάσεις υποψηφιοτήτων τις οποίες έχουν υποβάλει στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με την απόφασή του της 25ης Σεπτεμβρίου 2014 (2), το Συμβούλιο διόρισε τα τακτικά και αναπληρωματικά μέλη της συμβουλευτικής επιτροπής για την ελεύθερη κυκλοφορία των εργαζομένων (εφεξής «επιτροπή»), για το διάστημα από 25 Σεπτεμβρίου 2014 έως 24 Σεπτεμβρίου 2016.

               (2)

               Οι κυβερνήσεις της Κύπρου, της Ουγγαρίας και της Πορτογαλίας υπέβαλαν υποψηφιότητες για την κάλυψη αρκετών θέσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται ως τακτικά και αναπληρωματικά μέλη της συμβουλευτικής επιτροπής για την ελεύθερη κυκλοφορία των εργαζομένων, και για το διάστημα από 25 Σεπτεμβρίου 2014 έως 24 Σεπτεμβρίου 2016:
   Ι.   ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικά μέλη

               Κύπρος

               κ. Δημήτριος ΜΙΧΑΗΛΙΔΗΣ
               κ. Ανδρέας ΚΩΝΣΤΑΝΤΙΝΟΥ

               κ. Ανδρέας ΧΡΗΣΤΟΥ

               Ουγγαρία

               κα Katalin KISSNÉ BENCZE
               κα Judit KATONA

               κ. Orsolya KISGYÖRGY

               Πορτογαλία

               κα Patrícia BORGES
               κ. Eduardo da FONSECA QUÁ

               κ. João ATAÍDE

   ΙΙ.   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικά μέλη

               Κύπρος

               κ. Νίκος ΓΡΗΓΟΡΙΟΥ
               κ. Ανδρέας ΜΑΤΣΑΣ

               κ. Διομήδης ΔΙΟΜΗΔΟΥΣ

               Ουγγαρία

               κα Judit CZUGLERNÉ IVÁNY
               κα Melinda KELEMEN

               κα Andrea AGÓCS

               Πορτογαλία

               κ. Carlos Manuel ALVES TRINDADE
               κα Catarina Maria BRANCO TAVARES

               κ. Georges CASULA

   ΙΙΙ.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικά μέλη

               Κύπρος

               κα Λένα ΠΑΝΑΓΙΩΤΟΥ
               κ. Αιμίλιος ΜΙΧΑΗΛ

               κ. Μιχαήλ ΑΝΤΩΝΙΟΥ

               Ουγγαρία

               κα Terézia BOROSNÉ BARTHA
               κ. István KOMORÓCZKI

               κα Adrienn BÁLINT

               Πορτογαλία

               κα Cristina NAGY MORAIS
               κ. Nuno BERNARDO

               κ. Manuel Marcelino PENA COSTA

         Άρθρο 2
   Το Συμβούλιο θα προβεί αργότερα στον διορισμό των μελών που δεν έχουν ακόμη υποδειχθεί.
   Άρθρο 3
   Η παρούσα απόφαση τίθεται σε ισχύ την ημερομηνία της έκδοσής της.

      Βρυξέλλες, 7 Νοεμβρίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 141 της 27.5.2011, σ. 1.

      (2)  ΕΕ C 338 της 27.9.2014, σ. 21.